Астана қаласы

мәслихаты хатшысының

2023 жылғы \_\_\_ \_\_\_\_\_\_\_\_\_\_

№\_\_\_\_ өкімімен бекітілген

**Сыбайлас жемқорлыққа қарсы стандарт**

**«Астана қаласы мәслихатының аппараты» ММ**

1. **Жалпы ережелер**
2. «Астана қаласы мәслихатының аппараты» мемлекеттік мекемесінің Сыбайлас жемқорлыққа қарсы стандарты Қазақстан Республикасының 2015 жылғы 18 қарашадағы «Сыбайлас жемқорлыққа қарсы іс-қимыл туралы» Заңының 10-бабына, Қазақстан Республикасының Сыбайлас жемқорлыққа қарсы іс-қимыл агенттігі бекіткен қоғамдық қатынастардың:
3. жергілікті мемлекеттік басқару және өзін-өзі басқару;
4. мемлекеттік сатып алулар жекелеген салаларындағы (бұдан әрі – қоғамдық қатынастар саласы) Сыбайлас жемқорлыққа қарсы стандарттарды әзірлеу жөніндегі әдістемелік ұсынымдарына сәйкес әзірленді.
5. Сыбайлас жемқорлыққа қарсы стандартты әзірлеуші –   
   «Астана қаласы мәслихатының аппараты» ММ болып табылады.
6. Сыбайлас жемқорлыққа қарсы стандарт, қоғамдық қатынастардың жекелеген салаларындағы сыбайлас жемқорлықтың алдын алу үшін жүйелі ұсынымдарды белгілеуге бағытталған.
7. Сыбайлас жемқорлыққа қарсы стандарттарды әзірлеу міндеттері:
8. қоғамдық қатынастар жекелеген саласында жұмыс істейтін адамдардың жемқорлыққа қарсы орнықты тәртібін қалыптастыру;
9. сыбайлас жемқорлық көріністерін дер кезінде анықтау және олардың тигізетін теріс әсерлерін алдын алу болып табылады.

5. Сыбайлас жемқорлыққа қарсы стандарттардың қағидаттары:

1) заңдылық;

2) транспаренттілік;

3) әдептілік;

4) жеке және заңды тұлғалардың құқықтары мен заңды мүдделерінің сақталуы және оларды сыбайлас жемқорлық көріністерден қорғау;

5) мүдделер қақтығысын болғызбау болып табылады.

6.Сыбайлас жемқорлыққа қарсы стандарттар белгіленген ережені мүлтіксіз сақтауға және сыбайлас жемқорлықтың көріністерін алдын алуға бағытталған қоғамдық қатынастардың жеке саласында жұмыс істейтін адамдардың іс әрекеттерін және шешімдерін айқындайды.

7. Сыбайлас жемқорлыққа қарсы стандарттар негізінде лауазымдық міндеттерді орындау бойынша тікелей іс-қимылдар, сыбайлас жемқорлық көріністерін болғызбау көзқарасы:

1) сыбайлас жемқорлыққа қарсы стандарттар саласында жеке және заңды тұлғалардың құқықтары мен заңды мүдделерін іске асыру;

2) өз құзыреті шеңберінде басқарушылық және өзге шешімдерді даярлау және қабылдау;

3) нормативтік құқықтық актілердің жобаларын дайындау;

4) тіршілік әрекеті саласы тиісті ерекшелігіне байланысты өзге де қоғамдық маңызды қатынастар кезінде қалануы тиіс.

**2. Қоғамдық қатынастардың ерекшеленген саласында жұмыс  
істейтін адамдардың мінез-құлық (іс-әрекеттері) стандарттары  
(ұсынымдары)**

2.1. Сыбайлас жемқорлыққа қарсы стандарттармен қозғалатын салада жеке және заңды тұлғалардың құқықтары мен заңды мүдделерін іске асыру кезінде:

1) Қазақстан Республикасы [Конституциясы](npa:K950001000_#1) мен заңдарын, Қазақстан Республикасы Президенті мен Үкіметінің актілерін, өзге де нормативтік құқықтық актілерді, Министр мен Жауапты хатшының бұйрықтарын, сондай-ақ Министрліктің ережесін басшылыққа алу;

2) Қазақстан халқының бірлігі мен елдегі ұлтаралық келісімді нығайтуға ықпал етуге, мемлекеттік және басқа тілдерге, Қазақстан халқының салт-дәстүрлеріне құрметпен қарауға;

3) адал, әділ, қарапайым болуға, жалпы қабылданған моральдық-әдептілік нормаларын сақтауға, азаматтармен және әріптестерімен қарым-қатынаста сыпайылық пен әдептілік танытуға;

4) өздері қабылдайтын шешімдердің заңдылығы мен әділдігін қамтамасыз етуге;

5) жеке және заңды тұлғалардың құқықтары мен заңды мүдделерін қозғайтын шешімдерді қабылдаудың ашықтығын қамтамасыз етуге;

6) мемлекет мүддесіне нұқсан келтіретін, мемлекеттік органдардың жұмыс істеу тиімділігіне кедергі жасайтын немесе тиімділігін төмендететін   
іс-әрекеттерге қарсы тұруға;

7) жеке сипаттағы мәселелерді шешу кезінде мемлекеттік органдардың, ұйымдардың, мемлекеттік қызметшілер мен өзге де адамдардың қызметіне ықпал ету үшін өзінің қызметтік жағдайын пайдаланбауға;

8) шындыққа сәйкес келмейтін мәліметтерді таратпауға тиіс;

9) мемлекеттік органда еңбек заңнамасы мен мемлекеттік қызмет туралы заңнаманы орындауды қамтамасыз ету, еңбек тәртібі мен шарттарын сақтауды, сондай-ақ мемлекеттік қызметте болуға байланысты шектеулерді қамтамасыз ету.

2.2. Өз құзыреті шеңберінде басқарушылық және өзге шешімдерді дайындау және қабылдау кезінде:

1) тікелей қарамағындағы немесе тікелей басшыға мүдделер қақтығысының орын алғаны туралы, қызметтік міндеттерін атқару кезіндегі жеке қызығушылық, сыбайлас жемқорлыққа көндіру жағдайлары туралы және сыйлықтар алуы жөнінде баяндауға;

2) өзара қарым-қатынастардың белгіленген тәртіпті бұзатын, қалтқысыз қызметтік шешім қабылдауға әсер етуі мүмкін заңсыз өтініштермен әріптестері мен басшыларға жүгінуден бас тартуға;

3) сыбайлас жемқорлық құқық бұзушылықтарын жасауға басқа тұлғаларды көндірмеуі және ынталандырмауға;

4) жақын туыстық қарым-қатынаста болатын (ата-аналары, жұбайы (зайыбы), аға-інілері, апа-қарындас-сіңлілері, балалары) тікелей қарамағындағы немесе бақылауындағы тұлғалармен байланысты болса лауазымға тағайындалудан бас тартуға;

5) сыбайлас жемқорлыққа қарсы күресте белсенділік көрсетуге;

6) белгілі болған сыбайлас жемқорлық фактілері туралы дереу басшылыққа хабарлауға;

7) атқару үшін алынған өкімнің құқыққа сыйымды екеніне күмәнданған кезде ол жөнінде өзінің тікелей басшысына және өкімді берген басшыға жазбаша нысанда дереу хабарлауға;

8) мүдделер қақтығысының, сыбайлас жемқорлық құқық бұзушылықтарының және олардың салдарларының туындауының себептері мен жағдайларын жою жөніндегі шараларды тұрақты негізде қабылдауға;

9) үшінші тұлғалардың мүдделерін білдіруден немесе қолдау білдіруден, сондай-ақ олардың атынан іс-әрекеттер жасаудан бас тартуға міндетті.

2.3. «Астана қаласы мәслихатының аппараты» мемлекеттік мекемесінің лауазымды тұлғаларына тауарларды, қызметтерді алуға байланысты мемлекеттік сатып алуды жүзеге асыру кезінде:

1) мемлекеттік сатып алу үшін пайдаланылатын ақшаны оңтайлы және тиімді жұмсауы;

2) мемлекеттік сатып алу процесінің ашықтығы мен айқындылығы;

3) сыбайлас жемқорлық көріністеріне жол бермеуі;

4) отандық тауар өндірушілерге, сондай-ақ жұмыстар мен көрсетілетін қызметтерді отандық берушілерге Қазақстан Республикасы ратификациялаған халықаралық шарттарға қайшы келмейтін шамада қолдау көрсетуі;

5) ықтимал өнім берушінің бірінші басшыларының және (немесе) осы ықтимал өнім берушінің уәкілетті өкілінің жақын туыстары, жұбайы (зайыбы) немесе жекжаттары өнім берушіні таңдау туралы шешім қабылдау құқығына ие болса не өткізілетін мемлекеттік сатып алуда тапсырыс берушінің немесе мемлекеттік сатып алуды ұйымдастырушының өкілі болып табылса өткізілетін мемлекеттік сатып алуға қатысуға жол бермеуі тиіс.

6) Заңда көзделген жағдайларды қоспағанда мемлекеттік сатып алуды өткізу рәсіміне қатысу үшін әлеуетті жеткізушілерге тең мүмкіндіктер ұсыну.

2.4. «Астана қаласы мәслихатының аппараты» мемлекеттік мекемесінің кадрлық жұмысын ұйымдастыру кезінде «Астана қаласы мәслихатының аппараты» мемлекеттік мекемесі:

1) «Астана қаласы мәслихатының аппараты» мемлекеттікмекемесіне қызметке/жұмысқа қабылдау кезінде лауазымды тұлғаларға қойылатын негізгі міндеттерді, тыйымдар мен шектеулерді түсіндіруі;

2) кадрларды іріктеу кезінде Қазақстан Республикасы заңнамасының талаптарын сақтауы;

3) мемлекеттік қызметкерлердің дербес деректері туралы мәліметтерді негізсіз беруге жол бермеуі;

4) «Астана қаласы мәслихатының аппараты» мемлекеттікмекемесіне қызметке/жұмысқа қабылдау кезінде үміткерлерден еңбек шартын жасасуға байланысты емес құжаттарды талап етпеуі;

5) «Астана қаласы мәслихатының аппараты» мемлекеттікмекемесінде еңбек заңнамасының және мемлекеттік қызмет туралы заңнаманың орындалуын қамтамасыз етуі;

6) еңбек режимі және жағдайларын, сондай-ақ мемлекеттік қызметте болумен байланысты шектеулердің сақталуын қамтамасыз етуі;

7) мемлекеттік қызметшілердің әлеуметтік және құқықтық қорғалуын қамтамасыз етуі қажет.

2.5. Нормативтік құқықтық актілердің жобаларын дайындау кезінде:

1) әзірленген құқықтық актілердің жобаларын мүдделі мемлекеттік органдарға келісуге жіберілгенге дейін ашық нормативтік құқықтық актілердің интернет-порталына көпшілік талқылауы үшін орналастыруы;

2) жеке кәсіпкерлік субъектілерінің мүдделерін қозғайтын құқықтық актілердің жобаларын, олар сараптамалық кеңестің отырысында қаралғанға дейін интернет-ресурстарды қоса алғанда, бұқаралық ақпарат құралдарында міндетті түрде жариялауы;

3) сыбайлас жемқорлық факторлары немесе олардың белгілері бар нормаларды құқықтық актілерде қолданбаулары керек;

4) нормативтік құқықтық актілер жобасын дайындау мен талқылауда қоғамның, бүкіл ақпараттық құралдардың міндетті түрде қатысуын қамтамасыз ету.

2.6.Тіршілік әрекеті саласы ерекшелігіне байланысты туындайтын өзге қарым-қатынастар кезінде:

1) меритократия қағидаттарын сақтауды қамтамасыз етуге, кадр мәселелерін шешу кезінде туыстық, жерлестік және жеке басына берілгендік белгілері бойынша артықшылық көрсетпеуге;

2) қарамағындағы қызметкерлердің қызметтік өкілеттігінің міндеттері мен көлемін нақты анықтауға;

3) олардың қызметінің нәтижелерін бағалау, сондай-ақ көтермелеу және жазалау шараларын қолдану кезінде әділдік пен объективтілік танытуға;

4) қызметтік міндеттерінен тыс, сондай-ақ заңнамаға қайшы келетін тапсырмаларды орындауды талап етпеуге;

5) қызметтік емес сипаттағы мәселелерді шешу кезінде олардың қызметіне ықпал етуге өзінің қызметтік дәрежесін пайдаланбауға;

6) қарамағындағы қызметшілерді сыбайлас жемқорлық құқық бұзушылықтарын жасауға мәжбүрлемеуге;

7) қарамағындағы қызметшілер және басқа мемлекеттік қызметшілер тарапынан жасалатын сыбайлас жемқорлық құқық бұзушылық фактілерін болғызбауға және жолын кесуге;

8) әріптестердің лауазымдық қызметтерін орындау барысында пайда болған мүдделер қақтығысын болғызбау және реттеу бойынша түбегейлі шараларды уақтылы қабылдауға;

9) бағыныштағы лауазымды тұлғалардың арасындағы еңбек жүктемесін біркелкі бөлмеуге жол бермеу;

10) сыбайлас жемқорлық құқық бұзушылықтардың, соның ішінде қарамағындағы қызметкерлермен сыбайлас жемқорлық құқық бұзушылықтар жасаудың себептер мен жағдайларын жоюға тиіс.

\_\_\_\_\_\_\_\_\_\_\_\_\_\_\_